78 
VLAD. KULCZYNSKI 
et in illis spiracula eodem loco sita sunt in sulco coxæ IY. et margini 
segmenti ventralis 1-mi interiecto, qui sulcus plerumque — sed non con¬ 
stanter — in adultis clausus est, in iuvenibus plus minusve apertus, ita, 
ut spiracula in illis raro tantum et difficilius, in his autem plerumque 
facile conspiciantur. 
Tegumentis magnam partem saltem mollibus et processu sternali 
minus evoluto dignoscuntur etiam Nemastomata iuvenilia ab adultis. 
Exempla non adulta huius generis differunt plerumque ab adultis adeo, 
ut difficilius sit ad extricandum, ad quam speciem pertineant. 1 E pullis, 
quos vidi, pulli Nemastomatis Kochii Now. et N. Sillii 0. Herm. in dorso 
abdominis scuto corneo duriusculo ornantur simili fere atque in maribus 
Ischyropsalidis [manicatae L. Koch), a scuto corneo cephalothoracis et a 
marginibus abdominis limbo molli lato distincto ; vestigia scuti similis 
vidisse videor in pullis Nem. dentipalpis Auss., non vero N. chrysome- 
lani (Herm.), lugubris (Müller), bicuspidali (C. L. Koch). •— Processus 
sternalis in adultis margine complanato, plus minusve corneo, in basi 
coxarum pedum — sex posteriorum saltem — incubat et cum coxis his 
planum fere libratum format (fig. 7) ; in iunioribus spatium coxis interiectum 
impressum et processus sternalis a marginibus interioribus coxarum sulco 
lato disiunctus ; pulli carent processu sternali (fig. 8). 
In Ischyropsalide unica, cuius exempla non solum adulta vidi (ma¬ 
nicata L. Koch), processus sternalis signum ætatis adultæ præbet, non 
valde quidem, sed sufficienter saltem manifestum. In adultis pars antica 
segmenti ventralis primi, sive processus sternalis, subsemicircularis, sulco 
a partibus posterioribus distinguitur transverso, mediocriter expresso, 
granulis fortibus, pilos gerentibus, densius congestis ornatur et fortius 
indurata est quam partes pone eam sitæ (fig. 6) ; quum in iuvenibus apex 
segmenti ventralis primi, sulco nullo distinctus, non induratus, sculptura 
a partibus posterioribus non differat, præter quam quod paullulo densius 
pilosus est. — Progrediente ætate processus sternalis maior fit et ante¬ 
riora versus magis magisque extenditur, in adultis apice marginem anti¬ 
cum sterni proprii attingit aut fere attingit, in pullis eum longe non attin¬ 
git; sed nota liæc non satis idonea est: ad distinguenda exempla sub- 
adulta ab adultis non sufficit. In exemplis valde iuvenibus ante processum 
sternalem in sterno proprio tubercula duo conspiciuntur, pilos binos 
gerentia (fig. 5) ; quæ tubercula postea processu sternali occultantur et 
denique certe evanescunt. Tegumentis mollioribus exempla non adulta 
1 Modus vitæ pullorum huius generis non parum occultus videtur ; etiam 
vulgarium specierum — excepto Nemastomate chrysomelano — exempla non adulta 
raro inveniuntur. 
